OpenLLM-France/wikimedia huggingface dataset:
# Premi Hugo a la millor revista professional

El Premi Hugo a la millor revista professional (Hugo Award for Best Professional Magazine) va ser un dels Premis Hugo atorgat cada any a revistes professionals de ciència-ficció o fantasia publicades en anglès o traduïdes l'any anterior. També s'atorguen premis Hugo a revistes no professionals a la categoria de fanzine i la categoria de fanzine semiprofessional. D'altres premis Hugo s'atorguen a novel·les, novel·les curtes, relats i relats curts.
Aquest premi s'ha atorgat anualment des del 1953 fins al 1972, amb l'excepció de l'any 1954, per la World Science Fiction Society. A partir de 1973 el premi es va reanomenar a "Premi Hugo al millor editor professional". El 1957 es va dividir en dues categories, per revistes angleses i estatunidenques, separació que no es va repetir més. A més d'aquests premis, i a partir del 1996 s'han atorgat els premis Restrospective Hugo (Hugo retrospectiu) pels anteriors 50, 75 o 100 anys anteriors. Fins al 2018, s'han atorgat premis retrospectius pels anys 1939, 1941, 1943, 1946, 1951 i 1954.
Els nomenats i premiats son escollits pels membres de la convenció anual Worldcon. La forma de votació és en forma de segona volta continua amb sis nomenats. Les novel·les nomenades són les sis més votades durant l'any pels membres sense cap límit en el nombre de nomenats. Des del 1959 es reconeix als sis candidats seleccionats. Les votacions es fan de gener a març, i les votacions a les sis novel·les candidates es fa aproximadament d'abril fins a juliol, depenent de quan se celebra la convenció, que acostuma a ser al setembre i a un lloc diferent del món cada any. L'any 2015 les dues categories del premi van quedar desertes.
Durant els 19 anys de premi, es van nomenar 12 revistes dirigides per 15 editors. D'aquestes, només 5 revistes i 8 editors van guanyar.

## Referències

* ↑ Jordison, Sam. «An international contest we can win» (en anglès), 07-08-2008. [Consulta: 8 agost 2018].
* ↑ «WebCite query result» (en anglès). Arxivat de l'original el 2011-05-07. [Consulta: 8 agost 2018].
* ↑ «The Locus Index to SF Awards: About the Retro Hugo Awards», 03-01-2010. Arxivat de l'original el 2010-01-03. [Consulta: 8 agost 2018].
* ↑ «WebCite query result» (en anglès). Arxivat de l'original el 2011-05-07. [Consulta: 8 agost 2018].
* ↑ «Introduction» (en anglès). The Hugo Awards, 18-07-2007.
* ↑ «The Locus Index to SF Awards: About the Hugo Awards», 03-01-2010. Arxivat de l'original el 2010-01-03. [Consulta: 8 agost 2018].
* ↑ «Worldcon» (en anglès). [Consulta: 8 agost 2018].
* ↑ «2015 Hugo Awards» (en anglès). The Hugo Awards, 31-03-2015.
# Psychoda dissidens

Psychoda dissidens és una espècie d'insecte dípter pertanyent a la família dels psicòdids.

## Descripció

* La femella fa 1,08 mm de llargària a les antenes, mentre que les ales li mesuren 1,92-2,40 de longitud i 0,80-1,00 d'amplada.
* El mascle no ha estat encara descrit.

## Distribució geogràfica

Es troba a Nova Guinea.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Museu Nacional del Txad

El Museu Nacional del Txad és un museu nacional situat a la ciutat de N'Djamena que es va inaugurar el 6 d'octubre de 1962.
Al principi estava dividit en quatre espais dedicats a la prehistòria, la protohistòria, els arxius i la cultura. L'espai de la prehistòria des del 1965 mostra diversos elements relacionats amb la cultura del còdol, incloent material del penya-segat Amgamma, de l'Edat de pedra com destrals i puntes de sageta. El museu també incorpora la reproducció d'una recreació en vídeo d'una escena de caça del primer mil·lenni abans de Crist. Molts dels elements que formaven part del museu al principi s'han perdut per la inestabilitat del país. Malgrat això, conserva una notable col·lecció d'instruments musicals.

## Referències

* ↑ Jean-Paul Lebeuf «The Chad National Museum, Fort-Lemy» (PDF). Museum (UNESCO), XVIII, 3 (The Role of Museums in Contemporary Africa), 1965, pàg. 150–153 [Consulta: 10 març 2007].
* ↑ N'Djamena, Chad SIBMAS International Directory of Performing Arts Collections and Institutions Arxivat 27-9-2007 a Wayback Machine.
# Punta de la Socarrada

La Punta de la Socarrada és una muntanya de 398 metres que es troba al municipi de Maials, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Municipi de Smiltene

El municipi de Smiltene (en letó: Smiltenes novads) és un dels 36 municipis de Letònia, que es troba localitzat al nord-est del país bàltic, i que té com a capital la localitat de Smiltene. El municipi va ser creat després d'una reorganització territorial del 2020.

## Ciutats i zones rurals

* Bilskas pagasts (zona rural)
* Blomes pagasts (zona rural)
* Brantu pagasts (zona rural)
* Grundzāles pagasts (zona rural)
* Launkalnes pagasts (zona rural)
* Palsmanes pagasts (zona rural)
* Smiltene (ciutat)
* Smiltenes pagasts (zona rural)
* Variņu pagasts (zona rural)

## Població i territori

La seva població està composta per un total de 14.376 persones (2009). La superfície del municipi té uns 949 kilòmetres quadrats, i la densitat poblacional és de 15,15 habitants per kilòmetre quadrat.

## Referències

* ↑ «Saeima finally approves major regional reforms» (en anglès). Eng.LSM.lv (Latvian Public Broadcasting), 11-06-2020 [Consulta: 11 juliol 2023].
* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 21 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 21 gener 2015].
# Museu del Novecento

El Museu del Novecento és un museu italià dedicat a l'art del segle XX situat a la Piazza del Duomo, en el Palazzo dell'Arengario, a Milà.

## Descripció

La seva inauguració es va establir inicialment durant el 2009, amb motiu del centenari de l'edició del Manifest del Futurisme, però finalment va ser inaugurat el 6 de desembre de 2010. Acull al voltant de 400 obres principalment pictòriques, en una superfície expositiva de 5.000 m2, procedents de les col·leccions municipals de la ciutat de Milà.
Dissenyat pels arquitectes Italo Rota i Fabio Fornasari, el museu del Novecento és un conjunt arquitectònic caracteritzat per la sobrietat i la claredat i on es desenvolupa l'espai museístic, al voltant d'una rampa helicoidal, seguint un recorregut cronològic rigorós que exposa els diferents moviments artístics, des dels futuristes de canvi de segle, a través de l'avantguarda internacional, l'espacialisme i la Transavanguardia fins a l'Art pobre dels anys seixanta. Dissenyat en set nivells, l'última planta de l'edifici ofereix una vista panoràmica del duomo i també dona a una sala totalment dedicada a les obres de Lucio Fontana, incloent la seva espectacular decoració espacial lluminosa, un arabesc amb llums de neó blanques de més de 100 m de llarg.

## Principals obres
### Giuseppe Pellizza

* Il Quarto Stato, 1901

### Giacomo Balla

* Ragazza che corre sul balcone, 1912

### Umberto Boccioni

* L'Homme en mouvement, 1913

### Vassily Kandinsky

* Composition, 1916

### Amedeo Modigliani

* Portrait de Paul Guillaume, 1916

### Giorgio Morandi

* Natura morta con mezzo manichino di terracotta, 1919

### Giorgio de Chirico

* Il figlio prodigo, 1922

### Lucio Fontana

* Soffitto spaziale, 1956

### Salvatore Garau

* Composizione, 1995

### Piero Manzoni

* Merde d'Artiste, 1961

## Referències

* ↑ Novecento, Museo del. «In Collezione» (en italià). Arxivat de l'original el 2017-12-01. [Consulta: 7 abril 2021].
* 1 2 3 Morris, Roderick Conway «A Milan Home for Modern Art» (en anglès). The New York Times, 22-03-2011. ISSN: 0362-4331.
* ↑ «Viaggio nel Museo del Novecento. Finazzer Flory: gratuiti i primi tre mesi - Il Sole 24 ORE». [Consulta: 7 abril 2021].
# Província de Oropeza

La província d'Oropeza és una de les 10 províncies del Departament de Chuquisaca a Bolívia. La seva capital és Sucre.
# Mània (mitologia)

Mània (en llatí Mania) va ser una antiga divinitat italiana, probablement d'origen etrusc, considerada una divinitat de l'inframón; sota els romans fou considerada la mare dels Manes o Lares. El festival de la Compitàlia se celebrava com a festa propiciatòria en el seu honor en comú amb els Lares.
En els seus inicis, es feien sacrificis humans a Mània, i s'oferien a la divinitat els caps de nois joves en nom de les famílies a les quals pertanyien, segons havia indicat un antic oracle. Després de l'expulsió dels Tarquins de Roma, el cònsol Luci Juni Brut va abolir aquests sacrificis, i s'oferien a Mània cabeces d'all i les càpsules de les roselles. Es penjaven imatges de Mània a les portes de les cases per evitar tots els perills.
En èpoques posteriors, el plural Maniae servia per indicar uns espectres terribles, lletjos i deformats, amb els quals s'atemoria els nens, segons Pau el Diaca.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 339. ISBN 9788496061972.
* ↑ Mania a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 916
# Mània

Mània és el nom dels següents personatges:
* Mània (mitologia), divinitat italiana
* Mània de Frígia, satrapessa de part de la Frígia Hel·lespòntica
# Mànids

Els mànids (Manidae) són una família de pangolins. Aparegueren durant el període Eocè a Àfrica.

## Referències

* ↑ Gebo, D. L.; Rasmussen, D. T. «The earliest fossil pangolin (Pholidota: Manidae) from Africa» (resum) (en anglès). Journal of Mammalogy, 66, 3, 1985, pàg. 538-541.
# Què hi ha, Scooby-Doo?

Què hi ha, Scooby-Doo? (títol original en anglès, What's New, Scooby-Doo?) és una sèrie de televisió animada estatunidenca produïda per Warner Bros. Animation per a Kids' WB. És la novena encarnació de la franquícia Scooby-Doo que va començar amb Scooby-Doo, on ets? i la primera sèrie d'Scooby-Doo en una dècada, des que A Pup Named Scooby-Doo va acabar el 1991 i la primera des de l'execució hipotecària dels estudis Hanna-Barbera i la mort de William Hanna el 2001. Les dues primeres temporades s'han doblat al català pel canal Super3.
El programa segueix el format d'Scooby-Doo, on ets?, en què Scooby-Doo i els seus companys Fred, Daphne, Velma i Shaggy, viatgen a diferents llocs resolent misteris; aquest format està modernitzat per a Què hi ha, Scooby-Doo?, en què els personatges utilitzen tecnologia que no existia durant la producció d'Scooby-Doo, on ets?. És la primera sèrie de televisió de la franquícia en què Frank Welker, Gray DeLisle i Mindy Cohn van posar veu, respectivament, a l'Scooby-Doo, la Daphne i la Velma. És la primera sèrie d'Scooby-Doo on Scooby no té la veu del seu actor de veu original Don Messick, que va morir el 1997. Welker també va tornar-hi com la veu d'en Fred a la sèrie. Casey Kasem va tornar a donar veu a en Shaggy al programa després de cinc anys sense fer-ho. No obstant això, aquesta també seria l'última sèrie d'Scooby-Doo on Kasem posa la veu a en Shaggy abans de la mort de l'actor el 2014, encara que encara tindria treballaria a les dues sèries següents, Shaggy & Scooby-Doo Get a Clue! i Scooby-Doo! Mystery Incorporated. Aquesta sèrie també va marcar el retorn de la Velma i en Fred com a personatges principals de la franquícia habitual d'Scooby-Doo des d'Els nous misteris de l'Scooby-Doo de 1984. A Pup Named Scooby-Doo de 1988 (que també comptava amb la Velma i en Fred) va ser una preqüela de la sèrie original de 1969 Scooby-Doo, on ets?.
La sèrie es va estrenar el 14 de setembre de 2002 i va durar tres temporades abans d'acabar el 12 d'octubre de 2008. La cançó principal va ser interpretada per la banda canadenca Simple Plan. Les reposicions de la sèrie s'han emès tant a Cartoon Network com a Boomerang als Estats Units. També es va emetre a Teletoon al Canadà, i CBBC al Regne Unit, després també CITV.
El 2019, el programa es va posar a disposició de Netflix als Estats Units. El 2021, els drets es van cedir a HBO Max.

## Referències

* ↑ Perlmutter, David. The Encyclopedia of American Animated Television Shows. Rowman & Littlefield, 2018, p. 534–538. ISBN 978-1538103739.
* ↑ «De dilluns a divendres, a les 19.45 - "Què hi ha, Scooby-Doo?", al Super3 - 3Cat». CCMA. [Consulta: 17 juliol 2024].
* ↑ Leopold, Todd. «Legendary radio personality Casey Kasem dies at 82». CNN, 15-06-2014. [Consulta: 27 abril 2024].
* ↑ «Episodes by date - What's New Scooby-Doo?». CBBC. BBC. [Consulta: 23 setembre 2018].
* ↑ «This Weekend's Stax: What's New Scooby-Doo». CITV. ITV plc. [Consulta: 23 setembre 2018].
# Puig dels Moros

«Puig dels Moros» té aquests significats:
# Mosquer de Mèxic

El mosquer de Mèxic (Xenotriccus mexicanus) és una espècie d'ocell passeriforme de la família dels tirànids endèmica de Mèxic.
El seu nom específic, mexicanus, significa 'mexicà'.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «mosquer de Mèxic». Diccionari dels ocells del món. TERMCAT. [Consulta: 17 setembre 2023].
* ↑ Jobling, 2010, «mexicanum / mexicanus».

## Bibliografia

* Jobling, J. A. Helm Dictionary of Scientific Bird Names (en anglès). Christopher Helm, 2010. ISBN 9781408133262.
# AOM

AOM té els següents significats:
* Aliança dels Ultramars (del seu nom en francès Alliance pour l'Outre-Mer), llista electoral a les Eleccions al Parlament Europeu de 2014 per França
* Age of Mythology, videojoc d'estratègia en temps real en base mitològica desenvolupat per Ensemble Studios
# (417) Suevia

(417) Suevia és el nom que rep l'asteroide número 417, situat al cinturó d'asteroides.
Fou descobert per l'astrònom Max Wolf des de l'observatori de Heidelberg (Alemanya), el 6 de maig del 1896.

## Referències

* 1 2 3 4 5 6 7 8 9 «JPL Small-Body Database». [Consulta: 18 octubre 2023].
* ↑ Afirmat a: Minor Planet Center Database.
* ↑ Afirmat a: Dictionary of Minor Planet Names. Autor: Lutz Dieter Schmadel. Llengua del terme, de l'obra o del nom: anglès. Data de publicació: 1992.
* 1 2 3 4 5 6 «JPL Small-Body Database». [Consulta: 24 gener 2024].
* ↑ «IAU Minor Planet Center». [Consulta: 12 octubre 2018].

## Enllaços externs

* Pàgina oficial de la NASA
# Aah-Hotep II

Aah-Hotep II fou una reina de l'Egipte, germana i esposa d'Amenofis I, un dels faraons de la XVIII dinastia egípcia. Va viure entre 1525 i 1504 aC (dates aproximades).
Era filla del fundador de la dinastia, Amosis I, i de la reina Amosis-Nefertari. El seu nom significa 'la Lluna està satisfeta' (en una al·lusió al déu lunar Thoth), que comparteix amb la seva àvia, la reina Aah-Hotep I.
Durant algun temps existí un misteri al voltant d'aquesta reina. Tot i que els registres reials fan referència a ella com a "filla de rei, esposa de rei, mare de rei", no es coneixia qui era el fill seu que havia regnat. El 1918, fou descobert el cos d'un nadó de sexe masculí a Deir el-Bahari, que fou identificat como el príncep Amenemhat, fill d'Aah-Hotep II i d'Amenofis I, que hauria sigut el príncep hereu i que va morir quan tenia un o dos anys, deixant el tron a Tuthmosis I. Se sap que el seu túmul fou violat en temps de la dinastia XX, i el seu cos fou trobat en uns turons propers pels sacerdots del déu Ammon. Aquests sacerdots varen tornar a sepultar-lo junt amb Amosis-Meritamon, l'altra germana i gran esposa reial d'Amenofis, la qual tomba també havia sigut saquejada.
Aah-Hotep fou inhumada a la necròpoli reial de Tebes, i la seva mòmia fou descoberta per Auguste Mariette l'any 1859. Estava en un fèretre de cedre coberta de moltes joies, entre les quals es van trobar braçalets, anells, un collar, un mirall, una diadema, un ventall i un pectoral d'or. S'hi conserva al Museu d'Antiguitats Egípcies.

## Vegeu també

* Llista de mòmies reials egípcies
* La dona a l'Antic Egipte
# 720 (desambiguació)

«720» té aquests significats:
* Història: l'any 720
* Vídeo: 720p, senyal de vídeo amb 720 línies de resolució vertical adquirides progressivament
# 13è districte de París

El 13è districte és un dels vint districtes de París, França. Es troba a la riba esquerra del Sena. És famós perquè conté el barri xinès de París, que es troba al sud-est del districte, a una zona que té molts blocs d'apartaments.
El 13è districte també conté la Biblioteca François Mitterrand i el nou barri de negocis de París, el Paris Rive Gauche.

## Geografia

El 13è districte té una àrea de 7,146 km².

## Demografia

La població del 13è districte està en creixement a causa de l'arribada d'immigrants asiàtics. A l'últim cens (1999), la població era de 171.533 habitants, i comptava amb 89.316 llocs de treball.
| Any (dels censos francesos) | Població | Densitat (hab. per km²) |
| 1872 | 69.431 | 12.342 |
| 1954 | 165.620 | 23.164 |
| 1962 | 166.709 | 23.329 |
| 1968 | 158.280 | 22.149 |
| 1975 | 163.313 | 22.854 |
| 1982 | 170.818 | 23.904 |
| 1990 | 171.098 | 23.943 |
| 1999 (població màxima) | 171.533 | 24.004 |

## Barris

Cadascun dels vint districtes de París se subdivideix en quatre barris (quartiers). Aquests són els quatre barris del 13è districte:
* Quartier de la Salpetrière
* Quartier de la Gare
* Quartier de la Maison-Blanche
* Quartier de Croulebarbe

## Llocs del 13è districte
### Llocs d'interès

* El barri xinès de París
** Les Olympiades, Super-Italie i altres gratacels
** Els comerços asiàtics Tang Frères i Paristore
* La Biblioteca Nacional de França
* Hospital de la Pitié-Salpêtrière
* Butte-aux-Cailles, barri amb carrers empedrats i cases pintoresques, també amb dues piscines, amb portes i sales Art Déco declarades monuments històrics.
* Gare d'Austerlitz
* Nova seu del Grup Le Monde, edifici dissenyat per l'estudi d'arquitectes noruec Snøhetta
* Manufacture des Gobelins
* Passerelle Simone de Beauvoir, en acer corrugat, una passarel·la dedicada a la circulació no motoritzada que travessa el Sena fins al parc de Bercy.

### Carrers i places

* Rue Zadkine
* Boulevard de la Zone
* Place d'Italie
* Rue du Moulin-des-Prés, amb un conjunt de cases de pedra, les façanes de les quals estan decorades amb maons i mosaics.
* Jardins des Gobelins o Square René le Gall, coneguts per la seva rosaleda i glorietes.

## Referències

* ↑ «ParisData: Quartiers administratifs» (en francès). Mairie de Paris. [Consulta: 12 novembre 2015].
* 1 2 Paris, Office du Tourisme et des Congrès de. «Balade dans le 13e arrondissement, côté village Paris - Office de tourisme Paris» (en francès). [Consulta: 26 novembre 2022].
* ↑ «Sede de Le Monde, París» (en castellà). Arquitectura Viva. [Consulta: 26 novembre 2022].
* ↑ Giner, Juan Antonio. «La nueva sede del Grupo Le Monde» (en castellà), 07-02-2021. [Consulta: 26 novembre 2022].
* 1 2 Paris, Oficina de Turismo y Congresos de. «Descubrir el 13º distrito de París - Oficina de turismo de Paris» (en castellà). [Consulta: 26 novembre 2022].
# Abd-as-Sàmad

Abd-as-Sàmad és el nom dels següents personatges:
Abd-as-Sàmad forma part del nom de molts personatges:
* Abd-al-Hamid ibn Àhmad ibn Muhàmmad ibn Abd-as-Sàmad aix-Xirazí, visir gaznèvida
* Abd-as-Samad ibn Abd-Al·lah al-Palimbaní, religiós de Sumatra
* Abd al-Samad Khan, funcionari uzbek i mogol
* Ibn Abd-as-Sàmad, poeta andalusí
* Khwaja Abu-Nasr Àhmad ibn Muhàmmad ibn Abd-as-Sàmad aix-Xirazí, visir gaznèvida

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Abd-as-Sàmad, tot i que no en fos el nom principal
# Adromischus subdistichus

Adromischus subdistichus és una espècie de planta suculenta del gènere Adromischus, que pertany a la família Crassulaceae.

## Taxonomia

Adromischus subdistichus Makin ex Bruyns va ser descrita per Brian Makin ex Peter Bruyns i publicada al S. African J. Bot. 58: 50 1992.

## Referències

* ↑ «Adromischus subdistichus». Tropicos.org. Missouri Botanical Garden.

## Bibliografia

* Pilbeam, John; Rodgerson, Chris; Tribble, Derek. Adromischus. The cactus file handbook 3 (en anglès). Christchurch, Dorset: Cirio Publishing Services Ltd, 01-05-1998, p. 107. ISBN 095203823X Error en ISBN: suma de verificació no vàlida
# Aceituna

Aceituna és un municipi de la província de Càceres, a la comunitat autònoma d'Extremadura (Espanya). Limita amb Santa Cruz de Paniagua al nord, Montehermoso al sud, Pozuelo de Zarzón a l'oest, i Santibáñez el Bajo i Valdeobispo a l'est.

## Demografia

Evolució demogràfica :
| 1787 | 1827 | 1850 | 1920 | 1950 | 1981 | 2001 | 2002 | 2003 | 2004 | 2005 | 2006 |
| 344 | 350 | 603 | 602 | 772 | 803 | 701 | 657 | 663 | 645 | 632 | 618 |
# Acehúche

Acehúche (L'Aceúchi, en extremeny) és un municipi de la província de Càceres, a la comunitat autònoma d'Extremadura (Espanya). Limita amb Pescueza al nord, Portaje a l'est, Alcántara i Portezuelo al sud i Ceclavín a l'oest.

## Demografia

Evolució demogràfica d'Acehúche entre 1900 i 2006 :
| 1900 | 1910 | 1920 | 1930 | 1940 | 1950 | 1960 | 1970 | 1981 |
| 1768 | 1904 | 1994 | 2134 | 2311 | 2280 | 2069 | 1187 | 1039 |
| 1991 | 1996 | 1999 | 2001 | 2002 | 2003 | 2004 | 2005 | 2006 |
| 917 | 1007 | 938 | 941 | 925 | 888 | 883 | 871 | 866 |
# Acadèmia Naval dels Estats Units

L'Acadèmia Naval dels Estats Units (en anglès: United States Naval Academy) també coneguda com a Annapolis, és una institució per a l'entrenament d'oficials comissionats per a l'Armada dels Estats Units i el Cos de Marines.

## Història

L'Acadèmia naval va ser fundada a Annapolis, Maryland en 1845, per James Knox Polk i fou reorganitzada entre 1850 i 1851. Les dones van ser admeses per primera vegada el 1976. Els graduats són condecorats amb el títol de llicenciat en ciències i amb el grau d'alferes en l'Armada o com a sotstinent en la Infanteria de Marina.

## Antics alumnes destacats

Annapolis ha produït molts personatges il·lustres, com George Dewey, Richard I. Byrd, Chester Nimitz, William F. Halsey, Albert Abraham Michelson, Hyman Rickover, Jimmy Carter, Ross Perot, John McCain, David Robinson i diversos astronautes.